Cuneiform Tablet Kt 94/k 1000 (AKT 6c 593)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-lá-ḫi-im a-ni-na ú a-šur-ma-lik qí-bi-ma um-ma zu-ku-a-ma a-dí ma-lá ú ší-ni-šu tí-ir-tí i-li-kà-ku-nu-tí ú tí-ir-ta-ak-nu mì-ma ú-lá i-li-kam a-ḫu-a a-tù-nu mì-šu a tí-ir-tí-a lá ta-na-ḫi-dá ṭup-pá-am ḫa-ar-ma-am ša 12 ma-na KÙ.BABBAR ú ṣí-ba-tí-šu e-zi-ba-ku-nu-tí ša ḫu-bu-ul i-dí-a-šur DUMU dan-a-šur i ma-aḫ-ri-a-ma ú-mu-šu 20 ḫa-am-ša-tum e-tí-qú KÙ.BABBAR ú ṣí-ba-sú ik-ri-bu ša a-šur KÙ.BABBAR ú ṣí-ba-sú ma-lá a-wi-lúm iš-qú-lá-ku-nu-tí-ni tí-ir-ta-ak-nu li-li-kam-ma úz-ni pé-té-a ú a-dí tí-ir-tí i-lá-kà-ni KÙ.BABBAR li-ib-ší ú šu-ma KÙ.BABBAR lá ša-qí-il₅ tí-ir-ta-ak-nu a-na wa-aḫ-šu-ša-na li-li-kam-ma úz-ni pí-té-a ú ṭup-pí ša nu-a-e ša e-lá-nu e-zi-ba-ku-nu-tí-ni i-ḫi-da-ma KÙ.BABBAR ša-áš-qí-lá-šu-nu-ma KÙ.BABBAR li-Ù-ri ar-ḫi-iš tí-ir-ta-ak-nu li-li-kam